
Skandinaviens  Stjerne. 

Organ  for  de  sidste  Dages  Hellige. 


Sandheden,  Kundskaben,  Dyden  og  Troen  ere  forenede. 


6.  Aarg.  i\r.  18. 


Den  15.  Juni  1867.        Priis:  6  Sk.  pr.  Ixpl. 


Guds    Regjering 

af  Jo/m  Taylor. 
(Fortsat  fra  Pagina  215.) 
Sjette   Capitel. 

Menneskets  Ansvarlighed  for  Gud. 


Dette  er  en  Gjenstand,  som  det 
maa  være  nødvendigt  for  os  at  un- 
dersøge, for  at  vi  kunne  udfinde, 
hvorvidtMenneskets  Ansvarlighed 
strækker  sig.  Thi  dersom  Menne- 
sket ikke  har  moralsk  Handlefri- 
hed, kan  det  ikke  være  ansvarlig 
for  Verdens  nærværende  Tilstand: 
og  det  vilde  være  uretfærdigt  af 
Gud  at  straffe  Mennesket  for 
Handlinger,  som  det  ikke  var 
Skyld  i,  eller  for  Omstændighe 
der,  hvorover  det  ikke  kunde 
raade. 

Ved  omhyggelig  Undersøgelse 
afskrifterne  finde  vi,  at  Menne- 
sket er  begavet  med  visse  Kræf- 
ter, som  det  kan  anvende  under 
Herrens  Styrelse  og  Veiledning; 
og  at,  dersom  detharhandletuden 
Guds  Raad,  Veiledning,  eller  Un- 
derviisning,  er  det  gaaet  udenfor 
de  af  Gud  bestemte  Grændser,  og 
er  ligesaa  meget  strafværdig,  som 
en  Gesandt  fra  en  Nation  vilde  væ- 
re, hvis  han  overskred  Grændserne 


af  sine  Instructioner;  eller  som  en 
Mand,  der  har  forpagtet  en  Avls- 
gaard  eller  Viingaard,  vilde  være, 
dersom  han  brød  Forpagtning- 
Contracten  og  ødelagde  Avls- 
gaarden  eller  Viingaarden;  thi 
Jorden  er  Herrens,  og  Mennesket 
blev  sat  paa  den  af  Herren.  Den 
er  ikke  Menneskets  Besiddelse, 
uden  forsaavidt  Herren  har  over- 
ladt det  Brugen  af  den.  Menne- 
skets Legeme  er  given  det  af  Gud, 
og  ligeledes  dets  Aand  i  den  for- 
hen omtalte  Hensigt.  Gud  havde 
sin  Hensigt  for  Øie,  da  han  skab- 
te Jorden  og  Mennesket  (hvilket 
det  ikke  er  nødvendigt  at  under- 
søge her);  og  dersom  Mennesket 
er  stillet  som  en  Fuldmægtig  til  at 
handle  for  Herren,  og  ligeledes 
for  sig  selv,  og  skulde  da  forsøm- 
me Herren,  vilde  det  sikkerligen 
diages  til  Ansvar  for  sin  Skaber. 
At  Gud  havde  en  Hensigt  for  Øie, 
da  lian  skabte  Verden,  er  indly- 
sende.   Hvorfor  var  der  ellers  en 

Raadslagning  i  Himmelen  desan- 
gaaende?  Hvorfor  den  smukke 
Ordning  af  Sol,  Maane  og  Stjer- 
ner? Hvorfor  den  gjorte  Foran- 
staltning for  Menneskets  Forløs- 
ning, før  det  kom  her?  Thi  Chri- 
stus  var  „Lammet,  som  ansaaes 
slagtet  før  Verdens  Grundvold 
blev  lagt."  Hvorfor  Anordningen 
om  Opstandelsen,  det  Nye  Jerusa- 
lem og  Jesu  Regjering  paa  Jor- 
den? Vil  Nogen  sige,  at  disse  For- 
anstaltninger gjordes,  og  at  hele 
Naturen  organiseredes  i  sin  nær- 
værende Skjønhed  og  Orden  uden 
nogen  Hensigt?  Det  vilde  være 
taabeligt!  Dersom  Gud  har  en 
Hensigt  med  alt  dette,  og  Menne- 
sket formedelst  sin  Gjenstridig- 
hed,  Ondskab,  Fordærvelse  og 
Oprørskhed  skulde  krydse  Guds 
Planer,  og  underkaste  sig  en  an- 
den Indflydelse,  nemlig  Satans, 
vilde  det  da  ikke  være  ansvarligt? 
Og  enten  Gud  har  en  særskiltHen- 
sigt  eller  ikke,  saa  vedkommer 
det  ikke  Spørgsmaalet  synderli- 
gen;  thi  Jorden  er  Herrens,  og 
Mennesket  ligeledes,  og  Gud  har 
en  fuldkommen  Ret  til  at  foreskri- 
ve hvilke  Love  han  behager.  At 
Herren  anskuer  Verden  paa  den- 
ne Maade,  er  tydeligt  af  vor  Frel- 
sers Ord:  „Der  var  enHuusbonde, 
som  plantede  en  Viingaard,  og 
satte  et  Gjerde  omkring  den,  og 
gravede  en  Perse  i  den,  og  bygge- 
de et  Taarn  \  og  han  leiede  den  til 
Viingaardsmænd,  og  drog  uden- 
lands. Men  der  Frugtens  Tid  kom, 
sendte  han  sine  Tjenere  til  Viin- 
gaardsmændene, atannamme  dens 
Frugter.  Og  Viingaardsmændene 
toge  hans  Tjenere;  Een  sloge  de, 
en  Anden  dræbte  de,  en  Anden 
stenede  de.  Han  sendte  atter  an- 
dre Tjenere,  flere  end  de  første; 
og  de  gjorde  ligesaa  ved  dem. 
Men  derefter  sendte  han  sin  Søn 


til  dem,  og  sagde:  de  ville  dog 
undsee  sig  for  min  Søn.  Men  der 
Viingaardsmændene  saaeSonnen, 
sagde  de  til  hverandre:  denne  er 
Arvingen;  kommer,  lader  osslaae 
ham  ihjel,  og  tilvende  os  hans  Arv. 
Og  de  toge  ham  og  stødte  ham 
udenfor  Viingaarden,  og  sloge 
ham  ihjel.  Naar  da  Viingaardens 
Herre  kommer,  hvad  skal  hangjø- 
re  med  disse  Viingaardsmænd? 
De  sagde  til  ham:  han  skal  ilde 
omkomme  de  Onde,  og  leie  sin 
Viingaard  til  andre  Viingaards- 
mænd, som  skulle  give  ham  Frug- 
terne i  deres  Tid.  Jesus  sagde  til 
dem:  have  I  aldrig  læst  i  Skrifter- 
ne: den  Bygningssteen,  som  Byg- 
ningsmændene  forskøde,  den  er 
bleven  til  en  Hoved-Hjørnesteen; 
det  er  skeet  af  Herren,  og  er  un- 
derligt for  vore  Oine.  Derfor  si- 
ger jeg  Eder,  at  Guds  Rige  skal 
tages  fra  Eder,  og  gives  et  Folk, 
som  skal  bære  dets  Frugter.  Og 
hvo,  som  falder  paa  denne  Steen, 
skal  sønderstødes;  men  hvilken 
den  falder  paa,  ham  skal  den  knu- 
se." Matth.  21,  33—44.  Her  er 
altsaa  Tingen  klarligen  udviklet; 
Menneskets  Handlefrihed;  Misbru- 
gen af  denne  Handlefrihed;  Straf- 
fen for  denne  Misbrug,  tilligemed 
de  gruelige  Følger  at  at  sætte  sig 
op  imod  den  rette  Myndighed, 
„r aa  hvilken  den  falder,  ham  skal 
den  knuse."  Gud  gav  aldrig  Men- 
nesket uindskrænket  Raadighed 
over  Verdens  Anliggender;  men 
taler  altid  om  Mennesket  som 
staaende  under  hans  Veiledning, 
beboende  hans  Jord,  og  værende 
ansvarlig  for  ham  for  dets  Hand- 
linger. Verden  er  Herrens  Viin- 
gaard, og  Mennesket  er  Brugeren 
af  den.  Derfor,  da  Gud  skabte 
Mennesket,  „velsignede  Gud  dem, 
og  Gud  sagde  til  dem:  vorder 
frugtbare  og  mangfoldige,  og  op- 

fylder  Jorden,  og  gjører  den  Eder 
underdanig;  og  regjerer  over  Ha- 
vets Fiske,  og  over  Himmelens 
Fugle,  og  over  hvert  Dyr,  som  be- 
væger sig  paa  Jorden."  Dette  var 
altsaa  Menneskets  Herredømme, 
given  det  af  Herren.  Og  Gud  sag- 
de: see,  jeg  haver  givet  Eder  alle 
Urter,  som  give  Sæd,  og  alle  Træer, 
i  hvilke  ere  Træers  Frugt."  Disse 
Ting  gaves  af  Gud ;  men  for  at 
vise  sin  Magt  og  sin  Ret  til  at  blive 
adlydt,  og  for  atprøve Mennesket, 
forbød  han  ham  at  æde  af  et  vist 
Træ;  og  naar  han  aad  af  det  og 
saaledes  brød  Guds  Bud,  drev 
han  ham  ud  af  Haven,  og  forord- 
nede, „at  han  skulde  æde  sit  Brød 
i  sit  Ansigts  Sved." 

Atter,  Gud  paabød Dyrkelse  og 
Offringer,  og  da  Cain  og  Abel  of- 
frede  dem,  antog  han  den  Enes 
og  forkastede  den  Andens  Offer; 
og  endvidere,  da  Cain  blev  vred 
paa  Grund  af  at  hans  Offer  ikke 
antoges,  sagde  Herren  til  ham: 
„Hvi  er  Du  vred,  og  hvi  er  dit  An- 
sigt falmet?  Er  det  ikke  saa,  at 
dersom  Du  gjør  Godt,  da  er  Du 
behagelig,  og  dersom  Du  ikke 
gjør  det  Gode,  da  er  Synden  den, 
som  ligger  for  Døren?"  1  Moseb. 
4,  6.  7.  Efter  Verdens  Ødelæggel- 
se, som  var  en  Følge  af,  at  Folket 
syndede  imod  Gud,  velsignede 
han  Noa,  og  talte  til  ham,  og  gav 
ham  det  samme  Herredømme,  som 
forhen  var  givet  til  Adam;  og  Noa 
offrede  Offer  for  ham.  Den  sam- 
me Anerkjendelse  af  den  Almæg- 
tiges Magt  og  Myndighed  vistes 
af  Abraham,  Moses,  Israels  Børn 
og  Propheterne;  ligeledes  af  Je- 
sus og  de  første  Christne.  Menne- 
sket overlodes  som  et  frit  Væsen 
med  Magt  til  at  handle,  og  bega- 
vet med  visse  Kræfter  af  sin  Fa- 
der, og  ansvarlig  for  ham  for  sine 
Handlinger,  ligesom  en  Søn,  Tje- 


ner eller  Forvalter  vilde  være  for 
sin  Fader,  Herre  eller  Principal. 
Maaskee  det  kunde  rigtigere  ud- 
trykkes saaledes :  En  Mand  over- 
lader eller  udleier  en  Viingaard 
eller  Avlsgaard;  og  Leieren  gi- 
ves en  vis  Handlefrihed  eller  Raa- 
dighed  over  Eiendommen,  men 
er  altid  underkastet  visse  Betin- 
gelser, foreskrevne  af  Eieren.  Saa- 
ledes gjorde  Gud  en  Pagt  med 
Noa,  Abraham,  Israels  Børn  og 
de  første  Hellige.  Oprettelsen  af 
en  Pagt  indbefatter  selvfølgelig  to 
Parter;  i  saadanne  Tilfælde  er 
Gud  den  ene  og  Folket  den  an- 
den. Om  Folket  opfylder  deres 
Pagt,  er  Herren  forpligtet  til  at 
opfylde  sin;  men  om  Mennesket 
overtræder,  da  er  Herren  ikke  for- 
bunden til  at  opfylde  sin  Forplig- 
telse. For  Exempel,  med  Hensyn 
til  det  gamle  Israel  sagde  han: 
„Og  det  skal  skee,  om  Du  aldeles 
hører  paa  Herrens  din  Guds  Røst, 
at  tage  vare  paa  at  gjøre  alle  hans 
Bud,  som  jeg  byder  Dig  i  Dag,  da 
skal  Herren  din  Gud  sætte  Dig  til 
at  være  høi  over  alle Folkpaa  Jor- 
den." 5  Moseb.  28,  1.  Han  be- 
skriver derpaa,  hvilke  disse  Vel- 
signelser ere;  og  siger  endvidere, 
at  dersom  de  ikke  iagttoge  hans 
Rette  og  Skikke,  skulde  Forban- 
delserne komme  over  dem.  Her- 
ren fremlagde  for  dem  baade  Vel- 
signelserne og  Forbandelserne; 
Velsignelserne  skulde  komme  over 
dem,  dersom  de  vare  lydige,  og 
Forbandelserne,  dersom  de  vare 
ulydige.  Mennesket  kan  altsaa 
handle  som  et  frit  moralsk  Væsen 
og  enten  benytte  sig  af  de  Velsig- 
nelser, som  Gud  vil  stille  til  hans 
Raadighed,  eller  lade  det  være, 
alt  efter  dets  eget  Valg  ;  og  det  er 
Misbrugen  af  denne  moralske 
Handlefrihed,  som  har  opfyldt  Ver- 
den med  Elendighed  og  Nod. 

Mennesket  har  tabt  af  Sigte 
Formaalet  for  dets  Skabelse  og 
tilkommende  Bestemmelse ;  det 
har  forvildet  sig  i  Uvidenhedens, 
Overtroens  og  Uretfærdighedens 
Irgange,  og  famler  om  i  Mørke 
og  veed  ikke  hvorledes  det  skal 
opføre  sig  i  denne  Verden,  eller 
berede  sig  for  den  tilkommende. 
Thi  istedetfor  at  blive  styret  ved 
Guds  Aand,  Viisdom  og  Aaben- 
baringer,  regjeres  Mennesket  af 
den  Ondes  Aand,  „denne  Verdens 
Gud,  som  hersker  i  Vantroens 
Børn."  De  have  forladt  Gud,  og 
underkastet  sig  den  Ondes  Herre- 
dømme, og  brugt  den  Handlefri- 
hed, som  Gud  har  givet  dem,  ikke 
alene  til  at  forkaste  Gud,  men  og- 
saa  til  at  adlyde  Satan,  og  befor- 
dre hans  Hensigter,  hvilke  staae 
i  Strid  mod  Guds  Planer,  og  imod 
Menneskeslægtens  Lyksalighed 
og  Verdens  Frelse.  Jeg  veed,  at 
der  ere  Mange,  som  ville  latterlig- 
gjøre  denne  Idee;  men  den  er  ty- 
delig fremsat  i  Skriften.  Aposte- 
len Paulus  siger:  „Denne  Verdens 
Gud  har  forblindet  de  Vantroes 
Sind,  paa  det  Oplysningen  ikke 
skulde  skinne  for  dem  fra  Evan- 
geliet om  Christi  Herlighed,  som 
er  Guds  Billede."  2  Cor.  4, 4.  Og 
om  nogen  Mand  tænker,  at  han  er 
-viis,  saa  har  han  sin  moralske 
-.Handlefrihed  og  Verden  foran  sig; 
-.og  dersom  han  kan  forbedre  Ver- 
Tidens  Stilling  uden  Guds  Hjælp, 
•;«aa  har  han  rigelig  Leilighed  til 
at  vise  sin  Indsigtsfuldhed. 

Jeg  vil  endvidere  bemærke,  at 
det  er  saa  langt  fra,  at  Satan  ikke 
udøver  denne  Magt  over  Menne- 
sket, men  at  han  derimod  udøver 
den  i  en  saadan  Grad,  og  at  han 
besidder  en  saadan  grændseløs 
Indflydelse  over  Menneskeslæg- 
ten, at  Guds  Hensigter  med  Hen- 
syn til  Mennesket  og  Jorden  al- 


drig kunne  blive  udførte,  førend 
Satan  er  bunden  og  kastet  i  den 
bundløse  Afgrund.  Johannes  si- 
ger: „Og  jeg  saae  en  Engel  fare 
ned  fra  Himmelen ;  han  havde  Af- 
grundens Nøgle  og  en  stor  Lænke 
i  sin  Haand.  Og  han  greb  Dra- 
gen, den  gamle  Slange,  som  er 
Djævelen  og  Satanas,  og  bandt 
ham  for  tusinde  Aar,  og  kastede 
ham  i  Afgrunden,  og  tillukte  og 
forseglede  over  ham,  at  han  ikke 
mere  skulde  forfere  Folkene,  ind- 
til de  tusinde  Aar  fuldendtes." 
Aabenb.  20,  1 — 3.  Her  beskrives 
han  altsaa  som  forforende  Natio- 
nerne, og  hans  Magt  indskrænkes 
for  en  Tid,  saa  at  han  ikke  skal 
besidde  den.  Det  er  en  vanske- 
lig 1  ing  at  faae  Folk  til  at  troe, 
at  de  ere  forførte,  fordi  at  den 
samme  Magt,  som  forfører  dem, 
opblæser  deres  Sind  med  Ind- 
bildskhed og  Sikkerhed;  men 
hvem,  som  betragter  Verden  om- 
kring sig  og  seer  den  Forvirring, 
Nød  og  Elendighed,  der  hersker, 
vil  sige,  at  Mennesket  har  handlet 
viseligen? 

Mennesket  er  et  frit  Væsen  i 
moralsk  Henseende,  som  besid- 
der Kraft  til  at  gjøre  Godt  eller 
til  at  gjøre  Ondt;  dersom  han 
gjør  det  Gode,  opfylder  han  sin 
Skabelses  Maal,  og  sikkrer  sig 
Lyksalighed  i  Tid  og  Evighed; 
men  dersom  han  gjør  det  Onde  og 
indvikler  sig  i  Vanskeligheder  og 
Elendighed,  er  det  hans  egen 
Skyld,  og  han  har  sig  selv  atlaste. 
Der  gives  mange  Omstændighe- 
der, over  hvilke  Mennesket  per- 
sonligen  ikke  kan  raade;  men  jeg 
taler  her  i  Særdeleshed  om  Natio- 
nerne og  Verden,  og  Menneskets 
moralske  Ansvarlighed  forenet 
med  dem;  angaaende  Individer 
vil  Herren  gjøre  sine  egne  For- 
anstaltninger.    Jøderne   ere  for- 

bandede  som  en  Nation  paa  Grund 
af  deres  Fædres  Misgjerninger, 
og  kunne  ikke  som  en  Nation  bli- 
ve løste  fra  denne  Forbandelse, 
førend  Tiden  kommer.  Som  In- 
divider kunne  de  annamme  Evan- 
geliet ligesaavel  som  Andre.  De- 
res Fædre  begik  som  en  Nation 
svare  Forbrydelser  imod  Gud  i 
en  længere  Tid,  og  opfyldte  til- 
sidst  deres  Uretfærdigheds  Maal 
ved  at  forkaste  og  korsfæste  Guds 
Søn.  Naar  de  dræbte  Propheterne 
og  stenede  dem,  som  Gud  send- 
te, hvorledes  kunde  han  daunder- 
handle  med  dem.  Han  kunde  føl- 
geligen  ikke  handle  anderledes 
end  at  „omkomme  hine  Viin- 
gaardsmænd  og  give  Viingaarden 
til  Andre. "  Thi  om  Gud  er  Viin- 
gaarden s  Eiermand,  og  har  Ret 
til  at  skjenke  nationale  Velsignel- 
ser for  Lydighed,  saa  har  han  og- 
saa  Ret  til  at  hjemsøge  dem  med 
nationale  Forbandelser  for  Uly- 
dighed. En  Nation,  som  forka- 
ster Gud  og  hans  Skikke,  og  dræ- 
ber hans  Propheter,  og  dog  paa- 
staaer  at  være  hans  Folk,  handler 
paa  en  hykkelsk  Maade  og  paa- 
fører  Efterkommerne  en  stor  For- 
bandelse. Og  dersom  Menneske- 
ne ikke  ville  erkjende  Gud,  hvor- 
ledes kunne  de  vente,  at  han  skal 
erkjende  og  velsigne  dem?  Atter, 
der  gives  hedenske  Nationer  ind- 
hyllede i  Afguderi;  og  om  Millio- 
ner af  Mennesker  kom  ind  i  Ver- 
den paa  saadanne  Steder,  hvor 
Afguderi  og  Overtro  hersker,  vil- 
de det  være  uretfærdigt  at  straffe 
dem  for  hvad  de  ikke  kjendte. 
Derfor,  om  de  ikke  have  nogen 
Lov,  skulle  de  vorde  dømte  uden 
Lov;  og  Gud  vil  i  sin  egen  Viis- 
dom  ordne  deres  Anliggender,  thi 
det  er  deres  Vanskjæbne,  ikke  de- 
res personlige  Skyld,  som  har 
bragt  dem    i    deres  nærværende 


Stilling.  Dog,  dersom  vi  vilde  ef- 
terspore deres  Historie,  skulde 
vi  finde,  at  ligesom  det  var  med 
Israeliterne,  saa  er  det  med  dem. 
Deres  nærværende  Mørke  og 
Elendighed  havde  sin  Oprindelse 
fra  Afvigelse  fra  Gud;  og  efter- 
som deres  Fædre  ikke  ønskede  at 
bibeholde  Kundskaben  om  Gud, 
gav  han  dem  op  til  deres  nærvæ- 
rende Mørke,  Forvirring  og  Us- 
selhed. See  Pauli  Bemærkninger 
herom  i  Rom.  1,  21—25.  28.  Thi 
Fædrenes  Levnet  har  en  stor  Ind- 
flydelse paa  Børnene  saavel  i  na- 
tional Henseende  som  i  Familie- 
livet. Derfor  skulle  Jøderne  vor- 
de velsignede  som  en  Nation  som 
Følge  af  Forjættelserne,  der  gaves 
Abraham;  thi,  som  jeg  forhen  har 
sagt,  disse  ere  evige  Grundsæt- 
ninger; Mennesket  er  et  evigt  Væ- 
sen, og  alle  dets  Handlinger  har 
evige  Følger.  Fædrenes  Hand- 
linger have  Virkning  og  Indfly- 
delse paa  deres  Børn  baade  som 
Familier  og  Nationer,  baade  i  Tid 
og  Evighed.  Og  disse  store 
Grundprinciper,  som  Gud  har  sit 
Øie  paa  med  Hensyn  til  Na- 
tionerne og  Verden,  ville  sikker- 
ligen  vorde  opfyldte.  Derfor  Op- 
muntringen til  at  opvække  Men- 
neskene at  træde  i  Abrahams 
Fodspor,  at  de,  ligesom  han,  kun- 
ne erholde  Velsignelser  for  sig 
selv  og  deres  Afkom.  Og  derfor 
udvalgte  Herren  Abraham.  Her- 
ren sagde:  „Thi  jeg  kjender  ham, 
at  han  skal  byde  sine  Børn  og  sit 
Huus  efter  sig,  at  de  skullebevare 
Herrens  Vei,  til  at  gjøre  Retfær- 
dighed og  Dom ;  paa  det  at  Her- 
ren skal  lade  det  komme  over 
Abraham,  som  han  haver  lovet 
ham."  1  Moseb.  18, 19.  Og  hvor- 
for bekymrede  Herren  sig  saame- 
get  om  dette?  Paa  Grund  af  hans 
egne  Hensigter  med  Hensyn  til 

Jorden,  og  paa  Grund  af  hans  fa- 
derlige Omhu  for  Menneskets  Le- 
geme og  Aand.  Thi  der  ere  An- 
liggender af  stor  Vigtighed  tor- 
bundne med  dette,  som  forhen  er 
antydet;  og  Herren  har  følt  stor 
Bekymring  for  Vedligeholdelsen 
af  rigtige  Grundsætninger.  Saa 
stærke  vare  hans  Følelser  an- 
gaaende  denne  Sag,  at  han  gav 
følgende  Lov  til  Israels  Børn: 
„Naar  din  Broder,  din  Moders 
Søn,  eller  din  Søn  eller  din  Datter, 
eller  din  Hustru  i  din  Arm,  eller 
din  Ven,  som  er  som  din  Sjæl,  til- 
skynder Dig  i  Løndom,  og  siger: 
Lader  os  gaae  og  tjene  andre  Gu- 
der, som  Du  og  dine  Fædre  ikke 
kjendte;  nemlig,  af  Folkenes  Gu- 
der, som  ere  rundt  omkring  Eder, 
enten  de  ere  nær  ved  Dig,  eller 
langt  fra  Dig,  fra  den  ene  Jordens 
Ende  og  til  den  anden  Jordens 
Ende:  da  samtyk  ikke  med  ham, 
og  hør  ham  ikke ;  og  dit  Øie  skal 
ikke  spare  ham,  og  Du  skal  ikke 
skaane  ham,  og  ei  skjule  ham; 
men  Du  skal  visseligen  slaae  ham 
ihjel,  din  Haand  skal  være  den 
første  til  at  døde  ham;  og  tilsidst 
alt  Folkets  Haand.  Og  Du  skal 
stene  ham  med  Stene,  og  han  skal 
døe ;  thi  han  søgte  at  drive  Dig  fra 
Herren  din  Gud,  som  udførte  Dig 
af  ÆgyptiLand,  af  Trældommens 
Huus."  5  Moseb.  13, 6—10.  Her 
er  altsaa  fastsat,  at  om  Broder, 
Søn,  Hustru,  eller  Nogen  ønsker 
at  lede  Dig  bort  fra  Gud,  saa  skal 
Du  omkomme  dem;  og  hvorfor? 
Fordi,  naar  de  forlade  Gud,  tabe 
de  af  Sigte  deres  evige  Tilværelse, 
fordærve  sig,  og  bringe  Elendig- 
hed over  deres  Efterkommere. 
Derfor  var  det  bedre  at  omkomme 
nogle  Faa,  end  at  bringe  Fordær- 
velse over  Mange.  Og  derfor  ble- 
ve  den  gamle  Verdens  Beboere, 
og  Indbyggerne  af  Stæderne  So- 


doma og  Gomorra  ødelagte;  fordi 
det  var  bedre  for  dem  at  døe,  og 
saaledes  berøves  deres  Handle- 
frihed, som  de  misbrugte,  end  at 
paaføre  deres  Efterkommere  saa 
megen  Elendighed,  og  bringe  For- 
dærvelse over  Millioner  af  ufødte 
Sjæle.  Og  idet  de  saaledes  vare 
berøvede  deres  Frihed  til  at  hand- 
le paa  Jorden,  og  straffede  for  de- 
res Overtrædelser,  gik  Jesus  hen 
„og  prædikede  for  Aanderne  i 
Forvaringen,  som  fordum  vare 
gjenstridige,  der  Guds  Langmo- 
dighed ventede  i  Noe  Dage,  der 
Arken  bvggedes."  1  Petr.  3, 
19.20. 

Det  er  efter  denne  Grundsæt- 
ning Verden  vil  vorde  straffet 
i  de  sidste  Dage  for  deres  Over- 
trædelser, fordi  de  have  misbrugt 
deres  Handlefrihed  og  brudtPag- 
ten,  som  Gud  gjorde  med  dem. 
De  have  hengivet  sig  under  Sa- 
tans Indflydelse,  forvendt  Guds 
Planer,  og  bragt  over  sig  selv  og 
Efterkommere  Forbandelse,Elen- 
dighed  og  Ødelæggelse.  Dersom 
man  ønsker  videre  Oplysning  om 
denne  Gjenstand,  saa  har  Esaias 
beskrevet  det  tydeligen,  og  paa- 
viist  de  gruelige  Følger  af  Mis- 
brugen af  den  moralske  Handle- 
frihed og  Afvigelsen  fra  Gud,  og 
Brudet  af  Pagten.  Som  en  Slut- 
ning paa  denne  Gjenstand  henvi- 
ser jeg  mine  Læsere  til  Esaias  24 
Cap.  1 — 6  Vers:  „See  Herren  ud- 
tømmer Landet,  og  gjørdetøde; 
og  forvender  dets  Skikkelse,  og 
adspreder  dets  Indbyggere.  Og 
det  skal  gaae  Præsten  saa  som 
Folket,  Tjeneren  saasom  hans 
Herre, Tjenestepigen  saasom  hen- 
des Frue;  den  der  kjøber  saasom 
den,  der  sælger;  den  der  udlaaner, 
saasom  den,  der  laaner;  den  der 
sætter  paaAager,  saasom  den,  der 
tager  paa  Aager  af  ham.    Landet 

skal  blive  saare  udtømt  og  saare 
berøvet;  thi  Herren  haver  talet 
dette  Ord.  Landet  sørger,  det  for- 
smægter, Jorderige  er  afmægtigt, 
det  forsmægter;  de  Høie  af  Fol- 
ket i  Landet  ere  blevne  afmægti- 
ge. Thi  Landet  er  besmittet  for 
dets  Indbyggeres  Skyld,  thi  de 
have  overtraadt  Lovene,  forvendt 


Skikkene  og  brudt  den  evige  Pagt. 
Derfor  skal  Forbandelsen  fortære 
Landet,  og  de,  som  boe  deri,blive 
ødelagte;  derfor  slsulte  ÉJan- 
tiets  Indvaanere  blive 
brændte,  og  faa  Mennesker 
blive  ti!overs.u 

(Fortsættes.) 


Skandinaviens  Stjerne. 


Den  15de  Juni. 

Vi  indrykke  følgende  Udtog  af  et  Brev  fra  Præsident 
Brigham  Youg. 

Store  Saltsø  Stad  den  31.  Januar  1857. 

Broder  Orson  Pratt! 

Da  atter  en  Post  skal  afgaae  herfra,  erindres  jeg  om  min 
Pligt  mod  Dem  og  vor  Guds  Riges  Interesser  i  Europa.  De  er 
stedse  erindret  af  os  i  vore  ivrige  og  trofaste  Bønner,  og  jeg  troer, 
at  eftersom  De  har  givet  Agt  paa  vore  forrige  Raad  og  paakaldt 
Herren  om  en  større  Deel  af  hans  Aand,  saa  har  De  en  Deel  at 
den  hellige  Ild,  der  har  oplivet  og  varmet  Tusinder  af  de  ind- 
samlede Hellige.  „Reformationen,"  som  den  er  bleven  kaldt,  er 
begyndt;  dog  ikke  en  Forandring  i  vor  Religion  eller  af  de  Prin- 
ciper, som  aabenbaredes  fra  Himlene  formedelst  Joseph,  men  en 
Forbedring  i  Levnet,  og  Folkets  Opvækkelse  fra  søvnagtige  Vaner; 
og  dens  gavnlige  Indflydelse  mærkes  allerede.  Vi  have  beskikket 
to  eller  flere  „Hjem-Missionærer"  i  hvert  Qvarteer  i  denne  Stad, 
og  opsat  en  Liste  af  Spørgsmaal,  hvilke  fremsættes  for  de  Hellige. 
Disse  Missionærer  gaae  fra  Huus  til  Huus  og  examinere  enhver 
Person  deri  særskilt;  og  som  Følge  deraf  undersøger  Folket  sig 
selv  nøiagtigen;  megen  oprigtig  Bekjendelse  og  Gjenoprettelse  er 
bleven  gjort.  Mange  af  dem,  som  kaldes  Hellige,  have  udfundet, 
at  deres  Bønner  vare  matte  og  formelle;  at  de  havde  talt  ilde  om 
hverandre  og  om  Præstedømmet;  at  de  havde  løiet  og  tvivlet  paa 
nogle  af  Aabenbaringerne,  som  gaves  ved  Joseph  Smith,  osv.  osv. 

Denne  Catechisation  har  været  som  et  Speil  for  de  Hellige, 
hvorved  de  have  kunnet  see  dem  selv  i  det  sande  Lys. 

Deres  Familie  nyder  god  Helbred.  Denne  Vinter  har  været 
kold  og  langvarig,  dog  er  de  Helliges  Helbred  god,  og  Fred 
hersker  og  Enigheden  tiltager. 

Min  egen  Helbred  er  god,  og  jeg  tvivler  ikke  om,  at  den 
vil  forbedres,  eftersom  Aarstiden  bliver  mildere,  saa  at  jeg  kan 
bevæge  mig  mere  i  det  Frie. 

Br.  Orson!  Som  jeg  forhen  har  sagt,  saa  siger  jeg  atter,. 
Søg  alvorligen,  bestandigen,  og  i  mægtig  Tro  at  faae  meget  af 
Herrens  Aand,  og  opmuntre  de  Hellige  i  England  til  at  opvaagne 
og  forbedre  sig. 

Haandkarre-Systemet  til  at  emigrere  de  Fattige  er  nu  ikke 
længere  en  tvivlsom  Opgave,  men  en  udførlig  og  vigtig  Virke- 
lighed; vi  vide  nu,  at  paa  denne  Maade  kan  baade  megen  Tid 
og  mange  Midler  spares,  og  de  Fattige  indsamles  i  større  Mæng- 
der. De  Hellige  her  opvaagne  fra  deres  døsige  Sløvhed  og  Søvn- 
agtighed,  for  at  leve  efter  deres  hellige  Religion  og  gjøre  Ret. 
De  forskjellige  Qvorumer  begynde  at  afskjære  de  visne  Grene, 
og  ere  virksomme  til  det  Gode;  og  jeg  forventer  en  trofastere 
Opfyldelse  af  alle  Pligter  baade  af  hele  Præstedømmet  og  af  Alle, 
der  kalde  sig  Hellige.  Alle  Forsamlingerne  ere  nu  talrigere 
besøgte. 

Vi  have  beskikket  Daniel  H.  Wells  til  Præsidentskabet  i 
afdøde  J.  M.  Grants  Sted. 

Steendækningen  paa  Tempelmuren  er  fuldendt,  og  vi  have 
gipset  to  Sider  af  samme,  ligesom  mine  Huse. 

Steenhuggerne  have  travlt  med  at  berede  Steen  for  at  be- 
gynde vort  Arbeide  igjen  paa  Templets  Grundvold,  og  Folket  er 
beskjæftiget  med  at  grave  Canalen  til  Cottonwood,  at  vi  kunne 
føre  Steen  frem  paa  den. 

Denne  Vinter  har  været  usædvanlig  streng,  og  vi  have  havt 
indtil  8  Fod  dyb  Snee,  og  endog  i  nogle  Uger  har  der  været  2 
Fod  Snee  i  denne  Dal,  som  har  givet  et  udmærket  Kaneføre. 
Ifølge  foregaaende  Iagttagelser  tyder  dette  hen  paa  et  frugtbart  Aar. 

Overveiende  vor  nærværende  Stilling  og  vore  Fjenders,  vore 
Udsigter  og  deres,  er  jeg  kommen  til  den  Slutning,  og  har  det 
faste  Haab,  at  den  lille  hebraiske  Pige  skal  om  ikke  længe  komme 
i  Gunst,  medens  Haman  og  hans  Stamme  vil  vorde  hængt  for  at 
visne  gjennem  de  tilkommende  Evigheders  uendelige  Aar,  naar  de 
retskafne  Fanger  skulle  forløses;  da  tilsidst  ville  vore  Fjender 
blive  erindrede,  just  før  de,  der  have  udgydt  uskyldigt  Blod  eller 
have  sagt  om  Jesu  og  Josephs  Død:  „Det  var  vel  fortjent  og  ret 
gjort,"    skulle    opløses    og    svinde    hen    til    en    uhæderlig  Intethed. 

Ifølge  de  af  den  forrige  Emigration  samlede  Kjendsgjer- 
ninger  vil  jeg  foreslaae: 

1)  At  Alle,  som  kunne,  ville  komme  med  Haandkarrer,  og 

2)  at  de  ikke  tage  mere  med  dem  af  Klæder,  end  hvad  de 
behøve  underveis,  og  kunne  føre  med  sig  paa  deres  Haandkarrer. 
Derved  ville  alle  de  Penge  spares,  som  de  sædvanligen  øde  i 
Europa  for  overflødige  og  kostbare  Klæder  og  andre  unødvendige 
„Lapperier,"  og  for  Extrafragten  af  samme,  og  siden  for  deres 
Transport  over  Sletterne.  Pengene  for  disse  Udgifter  kunne 
spares  og  siden  anvendes  til  større  Nytte  for  de  Hellige,  naar  de 
komme  her.     Hvo  vil  troe  det?    Hvo  vil  handle  efter  disse  Raad? 

Kunne  vi  overtale  Menneskene  til  at  handle  fornuftigt!  og  ligeledes 
at  forlade  Missouri  Floden  omtrent  den  1ste  Juli. 

Maatte  Guds  Viisdom  og  Kundskab  og  Aand  inspirere  Dem  l 

Brigham  Young. 


Vi  have  indrykket  ovenstaaende  Udtog  af  Præsident  Brig- 
ham  Youngs  Brev,  og  vor  Formaning  er:  Giver  Agt  paa  de  Vink, 
Formaninger  og  Raad,  som  Herrens  salvede  Prophet  giver  Rigets 
Børn;  det  er  til  deres  eget  Gavn  og  Bedste,  dersom  de  handle 
derefter;  og  skulle  vi  i  Adspredelsen  vente  at  nyde  Zionsaanden, 
raaae  vi  ogsaa  gjøre  os  værdige  dertil  ved  Lydighed  mod  Zions 
Konges  Love,  Raad  og  Befalinger,  givne  ved  Aabenbaringer  og 
ved  Inspirationsaanden,  som  paavirker  dem,  der  ere  stillede  til  at 
være  vore  Veiledere    baade    i   timelige   og  aandelige  Anliggender. 

Angaaende  de  Helliges  Emigration  fra  den  skandinaviske 
Mission,  og  den  meest  gunstige  Tid  for  samme,  have  vi  under  vort 
Ophold  i  Liverpool  gaaet  i  Samraad  med  Præsidentskabet  over 
Europa,  og  ved  at  overveie  Grundene  for  og  imod,  kommet  til 
den  Slutning,  at  det  er  bedst  for  de  Hellige  at  emigrere  om  For- 
aaret;  thi  da  de  ikke  kunne  begive  sig  over  Sletterne,  førend 
Græsset  har  naaet  den  tilstrækkelige  Høide  og  Kraft,  at  det  kan 
ernære  de  Trækdyr  og  Slagteqvæg,  man  maa  medbringe,  saa  er 
det  unødvendigt  at  begive  sig  paa  Reisen  herfra  om  Efteraaret; 
hvisaarsag  vi  tilbagekalde  vor  forrige  Instruction,  og  derimod  give 
de  Hellige  baade  i  Danmark,  Sverrig  og  Norge  den  Underretning, 
at  den  næste  Emigration  kommer  til  at  afgaae  herfra  senest  imellem 
den  lste  og  10de  April  1S5S.  De,  som  kunne  emigrere,  berede 
sig  altsaa  i  Overeensstemmelse  dermed,  og  vi  skulle  senere  hen 
bekjendtgjøre,  naar  Haandpenge,  Haandkarrepenge  osv.  skulle 
indsendes  hid,  hvilket  vi  antage  vil  blive  omtrent  samme  Tid 
som  i  Aar. 

Vi  havde  den  Glæde  at  ledsage  de  Hellige  til  England,  som 
forhen  er  meldt,,  og  den  sidste  Afdeling  afgik  derfra  den  29de 
Mai  sidstleden,  glade  og  veltilmode,  karske  og  sunde  paa  Legeme 
og  Aand,  og  efter  at  vi  vare  færdige  der  med  vore  Forretninger, 
forlode  vi  Liverpool  og  ankom  hid  tilbage  den  4de  dennes;  idet 
vi  følte  os  taknemmelige  til  Herren,  som  havde  bevaret  os,  og 
skjenket  os  Helbred  og  Kraft  til  at  udføre  vore  Pligter  til  Gavn 
for  de  Hellige. 

Indeværende  Aars  Emigration  er  altsaa  sluttet;  og  henved 
825  Sjæle  ere  gangne  ud  fra  disse  Nationer,  for  at  drage  op  til 
Jacobs  Guds  Huus  imellem  Bjergene,  for  at  lære  mere  af  Guds 
Veie  og  vandre  paa  hans  Stier.  Underfuld  og  stor  er  Herrens 
Gjerning  i  disse  sidste  Dage;  bogstaveligen  opfylder  han,  hvad 
han  lovede  fordum  ved  Propheternes  Mund,  og  salige  ere  de  Fat- 
tige, thi  Guds  Rige  er  deres;  Herren  tilveiebringer  Midler  til  deres 
Udfrielse;    og    salige    ere    de,    som    udføre    Herrens    Gjerning    og 

anvende  deres  Formue  til  at  fremme  den,  som  ikke  fæste  deres 
Hjerte  ved  det  jordiske  Liggendefæ,  men  samle  sig  Liggendefæ  i 
Himmelen  ved  frivilligen  og  med  kjærligt  Hjerte  at  opoffre  det 
Timelige  til  Evangeliets  Udbredelse,  Menneskenes  Oplysning  og 
Frelse,  og  til  Indsamlingen  af  de  værdige  Fattige  af  Rigets  Børn. 
Maa  Guds  Gjerning  fremmes  er  vor  Bøn  i  Jesu  Navn,  Amen. 


Juni. 


Joseph  Smiths  Levnetslob. 

1836.  (Fortsat  fra  Pag.  264). 


Høi-Raadet  forsamledes  i  Her- 
rens Huus  i  Kirtland  den  16de 
Juni  under  Præsidium  af  S.  Rig- 
don og  F.  G.  Williams  for  at  un- 
dersøge en  Klage,  der  lød  paa 
„Mangel paa  Velgjerenhed  mod  de 
Fattige  og  Kjærlighed  til  Kir- 
ken," som  jeg  forhen  havde  frem- 
ført imod  Broder  Preserved  Har- 
ris og  Ældste  Isaac  M.  Withy.  Ef- 
ter en  fuldstændig  og  langvarig 
Undersøgelse,  afgjorde  Raadet, 
at  Klagepunkterne  imod  Preser- 
ved Harris  vare  fuldt  stadfæstede, 
og  at  Samfundshaanden  unddra- 
ges ham,  indtil  han  indseer,  at 
den  Fremgangsmaade,  han  nu 
følger,  strider  imod  Christi  Evan- 
gelium. 

Da  Raadsmedlemmerne  havde 
yttret  sig  i  Sagen  mod  Ældste  Mc 
Withy,  afgjorde  de,  at  Klage- 
punkterne vare  fuldt  stadfæstede ; 
hvorefter  jeg  talte,  da  Turen  kom 
til  mig,  som  Anklager,  og  anførte, 
at  jeg  havde  besøgt  den  Anklage- 
de i  Selskab  med  Præsident  O. 
Cowdery  angaaende  Penge,  som 
skulde  sendes  op  til  Zion,  men 
kunde  ingen  faae;  besøgte  ham 
sidenefter  og  spurgte  ham,  om 
han  vilde  sælge  sin  Avlsgaard» 
Han  syntes  villig  dertil  i  Førstnin- 
gen, og  ønskede  at  opbygge  Zion. 
Siden  undslog  han  sig   og  und- 


skyldte sig  med,  at  han  havde  væ- 
ret saa  gavmild  imod  de  Fattige. 
Vi  tilbøde  ham  tre  tusinde  Dol- 
lars for  hans  Avlsgaard,  vilde  gi- 
ve ham  fire  eller  fem  hundrede 
Dollars  til  hans  Reise  til  Zion,  og 
bosætte  ham  der,  og  Gjeldsbrev 
for  den  øvrige  Sum  med  god  Cau- 
tion  og  Rente.  Han  gik  hen  og 
fortalte  Fader  Lyon,  at  vi  forlang- 
te hele  hans  Eiendom,  og  saale- 
des  tabte  vi  fire  til  fem  hundrede 
Dollars;  fordi  Anklagede  fortalte 
ham  en  saadan  Historie,  var  det 
hans  Agt  at  beholde  den  selv. 

Anklagede  Ældste  Mc  Withy 
opstod  og  sagde,  at  det  var  første 
Gang  han  var  bleven  indkaldt  for 
at  frigjøre  sig  for  et  Høi-Raad. 
Han  klagede  over,  at  han  var  ble- 
ven indkaldt  for  Raadet  imod 
Evangeliets  Regler.  Præsidenten 
afgjorde,  at  som  Sagen  nu  var  for 
Raadet,  kunde  der  ingen  Indsigel- 
se gjøres  nu,  men  skulde  været 
gjort  i  Begyndelsen.  Han  forsva- 
rede sig  med,  at  han  havde  af- 
hjulpet de  Fattiges  Mangler  og 
gjort  saa  mange  gode  Ting,  at 
det  forundrede  ham,  at  han  skul- 
de høre  saadanne  Ting,  som  han 
havde  hørt  i  Dag,  fordi  han  ikke 
gav  alt  det  han  havde  til  een  Mand. 
Dersom  han  havde  gjort Uret,bad 

han  Gud  og  Menigheden  om  Til- 
givelse. 

I  Løbet  af  Qvartalet,  som  endte 
den  3die  Juni  1836,  bleve  244 
Ældstes,  11  Præsters,  3  Læreres 
og  6  Diaconers  Kaldsbreve  ned- 
skrevne i  Protocollerne  i  Kirtland 
i  Ohio. 

Den  22de  Juni  1836.  Min  Fa- 
der og  Onkel  John  Smith  begave 
sig  paa  Mission  for  at  besøge  Kir- 
kens Grene  i  de  østlige  Stater,  og 
sætte  dem  i  Orden  og  meddele 
Brødrene  deres  patriarkalske  Vel- 
signelser. Jeg  ledsagede  min  Mo- 
der og  Tante  Clarissa  (min  Onkel 
Johns  Hustru)  i  en  Vogn  til  Pains- 
ville,  hvor  vi  brøde  Brødet,  velsig- 
nede det  og  Vinen,  aade  og  drak 
og  skiltes  j  ad  efter  den  gamle 
Orden  med  Guds  Velsignelse. 

Forhandlinger  i  et  offentligt  Møde 
i  Liberty  i  Missouri- 
Den  29de  mødte  et  anseeligt 
Antal  af  Medborgere,  som  forud 
vare  blevne  underrettede  derom, 
i  Raadhuset  i  Byen  Liberty  i  Mis- 
souri. Paa  Forslag  blev  John 
Bird  kaldet  til  Formand  og  John 
F.  Doherty  til  Sekretair.  jøieme- 
det  af  Modet  blev,  efter  Opfor- 
dring af  Formanden,  forklaret 
ved  nogle  faa  passende  Bemærk- 
ninger af  Oberst  Wood;  derefter 
blev  paa  Forslag  af  Oberst  Wil- 
liam T.  Wood  en  Comittee  af  Ni 
beskikket  til  at  udkaste  Beslut- 
ninger, som  udtrykte  denne  For- 
samlings Mening;  hvorpaa  følgen- 
de Herrer  bleve  valgte,  nemlig: 
John  Thornton,  Esq.,  Peter  Ro- 
gers, Esq.,  Andrew  Robertson, 
Esq.,  James  T.  V.  Thompson,  Esq., 
Oberst  W.  T.  Wood,  Doctor 
Woodson,  J.  Moss,  James  M. 
Hughes,  Esq.,  David  R.  Atchi- 
son,  Esq.,  og  A.  W.  Doniphan, 


Esq.,  hvilke  trak  sig  tilbage,  og 
efter  en  kort  Tid  traadte  de  ind 
igjen,  og  fremlagde  ved  deres 
Formand,  Oberst  John  Thornton, 
følgende  eenstemmige  Beretning, 
som  blev  læst. 

„Det  er  øiensynligt  for  ethvert 
iagttagende  Sind,  at  det  er  kom- 
met til  et  Vendepunkt  i  dette  Coun- 
ty,  som  udfordrer  en  dyb,  koldblo- 
dig og  ulidenskabelig  Overveielse 
og  øieblikkelig  Handling  af  en- 
hver Elsker  af  Fred,  Enighed  og 
god  Orden.  Vi  kunne  ikke  dølge 
for  os  selv  den  Kjendsgjerning,  at 
i  denne  Tid  trække  Borgerkri- 
gens Skyer  op  i  frygtelige  Mas- 
ser, og  hænge  alvorlige,  mørke  og 
truende  over  vort  elskede  Coun- 
ty.  Denne  piinlige  Tingenes  Til- 
stand er  bleven  frembragt  hoved- 
sageligen  ved  den  hurtige  og  til- 
tagende Emigration  i  de  sidste 
Mnaneder  af  det  Folk,  som  almin- 
deligen  kaldes  Mormoner.  Det  er 
bekjendt  for  Alle,  at  i  November 
1833  bleve  disse  Folk  uddrevne 
fra  deres  Hjem  i  Jackson  County, 
blottede  for  Penge,  Eiendom  og 
Underholdningsmidler  for  dem 
selv,  deres  Hustruer  og  Børn,  og 
ligesom  Noas  Due  uden  et  Hvile- 
sted for  deres  Fødder. 

De  kom  saaledes  til  vort  Coun- 
ty, venneløse  og  pengeløse, søgen- 
de (som  de  sagde)  blot  et  midler- 
tidigt Asyl  for  ForfølgelsensStorm, 
som  havde  raset  imod  dem.  De- 
res blottede  og  elendige  Forfat- 
ning i  en  ublid  Aarstid  opvakte 
dette  Counties  menneskekjærlige 
og  gjestfrielndvaaneres  dy  beMed- 
følelse ;  og  uagtet  de  tusinde  Ryg- 
ter, baarne  paa  Vindens  Vinger, 
anklagende  dem  for  næsten  en- 
hver Forbrydelse,  som  berøres  i 
vort  Lands  Love,  seirede  dog  vo- 
re Kjærlighedsfølelser  og  vor  Sym- 
pathi    for    menneskelig    Lidelse 

over  enhver  Indvending,  og  de 
bleve  modtagne  med  Venskab,  og 
behandlede  med  Fordragelighed, 
og  ofte  med  Tegn  paa  særdeles 
Godhed.  De  erklærede  stedse,  at 
de  ikke  ansaae  dette  County  som 
deres  Hjem,  men  som  et  midlerti- 
digt Tilflugtssted;  og  at,naarsom- 
helst  en  anseelig  Deel  af  dette 
Counties  Borgere  skulde  fordre 
det,  vilde  de  ufortøvet  forlade  os 
i  Fred,  ligesom  de  fandt  os. 

Denne  Tid  er  nu  kommen. 
Hvad  vi  skylde  os  selv,  vore  Fa- 
milier og  vort  Counties  Bedste, 
kræver  af  os  at  forlange  Opfyldel- 
sen af  hiin  Forsikkring.  De  be- 
skyldes af  deres  Modstandere  for 
den  uvenskabelige  Beslutning  at 
ville  bryde  hiin  Forsikkring.  De- 
res hastige  Indvandring,  deres 
store  Kjøben  af  Jord  og  Tilbud  at 
kjøbe,  Yttringerne  af  den  uvi- 
dende og  ukloge  Deel  af  dem,  at 
dette  Land  er  bestemt  af  Himme- 
len at  blive  deres,  opfattes  og  an- 
sees  af  en  stor  Deel  af  denne  Com- 
mune  som  stærke  og  overtydende 
Beviser,  at  de  agte  at  gjøre  dette 
County  til  deres  faste  Hjem,  til 
Middelpunktet  og  detalmindelige 
Samlingssted  for  dette  Folk. 

Disse  ere  nogle  af  de  Aarsager, 
hvorfor  Mormonerne  ere  blevne 
Gjenstande  for  Mange  af  vore 
Medborgeres  dybeste  Had  og  Af- 
sky. De  ere  Mænd  fra  Østen,  hvis 
Sæder,  Levemaade  og  Skikke,  ja, 
endog  Talemaader,  ere  væsentli- 
gen  forskjellige  fra  vore  egne.  De 
ere  Ikke-Slaveholdere  og  imod 
Slaveriet,  hvilket  i  denne  særegne 
Tid,  da  Abolitionismen  har  opløf- 
tet sit  vanskabte  og  hæslige  Aasyn 
i  vort  Land,  er  vel  skikket  til  at 
opvække  dybe  og  varige  Fordom- 
me i  enhver  Commune,  hvor  Sla- 
veri taales  og  beskyttes. 


Tillagt  alt  dette,  anklages  de 
for  (hvilket  ogsaa  hidindtil  har  væ- 
ret Tilfældet),  at  vedligeholde  en 
stadig  Forbindelse  med  Indianer- 
stammerne paa  vore  Grændser; 
og  erklære,  endog  fra  Pædikesto- 
len,  at  Indianerne  ere  en  Deel  af 
Guds  udvalgte  Folk,  og  ere  be- 
stemte af  Himmelen  til  at  arve 
dette  Land  i  Fællesskab  med  dem. 
Vi  indestaae  ikke  for  Rigtigheden 
af  disse  Paastande]  men  enten  de 
ere  sande  eller  falske,  saa  har  Virk- 
ningen af  dem  været  den  samme, 
nemlig  at  oprøre  vor  Commune. 
I  roligere  Tider  kunde  saadanne 
latterlige  Yttringer  velansees  som 
en  vanvittig  Fanatismes  Affød- 
ning;  men  paa  denne  Tid,  da  vor 
forsvarsløse  Beliggenhed  ved 
Grændsen,  vore  Medborgeres  blo- 
dige Ulykker  i  Florida,  og  i  andre 
Dele  af  Syden,  foruroliger  en 
Deel  af  vore  Medborgere,  tjener 
ogsaa  saadanne  Yttringer  til  at 
indgyde  dem  Skræk  og  Uro.  Dis- 
se og  mange  andre  Aarsager  have 
forenet  sig  til  at  opvække  en  For- 
dom imod  dem,  og  en  Foleise  af 
Fjendtlighed,  som  den  forsteGnist 
kan,  og,  som  vi  storligen  frygte 
vil,  antænde  alle  en  Borgerkrigs 
Rædsler  og  Ødelæggelser,  det 
værste  Onde,  som  kan  vederfares 
et  Land. 

Vi  føle  det  derfor  som  vor  Pligt 
at  træde  frem  som  Mæglere,  og  an- 
vende ethvert  Middel,  der  staaer 
til  vor  Raadighed,  for  at  forhindre 
at  et  saa  stort  Onde  skeer.  Som 
det  virksomste  Middel  til  at  fore- 
bygge det  Onde,  bede  vi  Mormo- 
nerne indstændigen  at  bruge  et- 
hvert Middel  for  strax  at  standse 
Indvandringen  af  deres  Folk  til 
dette  County.  Vi  bede  demalvor- 
ligen  at  opsøge  et  andet  Bosættel- 
sessted, hvor  Folkets  Sæder,  Le- 

vemaade  og  Skikke  ere  mere 
overeen3stemmende  med  deres 
egne. 

For  dette  Øiemed  ville  vi  raade 
dem  at  undersøge  Territoriet  Wis- 
consin. Det  er  særdeles  skikket 
for  deres  Forfatning  og  Behov. 
Det  er  næsten  aldeles  ubeboet;  de 
kunne  der  anskaffe  sig  store  Stræk- 
ninger af  Jord  tilsammen, hvor  der 
ingen  Beboere  ere,  og  Ingen,  som 
ere  i  Veicn  for  dem.  Det  er  et 
Territorium,  hvori  Slaveri  er  for- 
budet, og  de  Emigranter,  som  ha- 
ve bosat  sig  der,  ere  fra  Norden 
og  Østen. 

Dette  Folks  religiøse  Grund- 
sætninger ere  saa  forskjellige  fra 
Nutidens  Kirkesamfund,  at  de  al- 
tid have  og  altid  ville  opvække 
stærke  Fordomme  imod  sig  i  hvil- 
ketsomhelst  befolket  Land,  hvor 
de  monne  nedsætte  sig.  Vi  raade 
dem  derfor  i  en  oprigtig  og  ven- 
skabelig Aand  at  søge  et  Hjem, 
hvor  de  kunne  erholde  store  og 
særskilte  Strækninger  af  Jord  og 
faae  en  Commune  for  dem  selv. 
Vi  sige  endvidere  til  dem,  at  der- 
som de  ville  tage  deres  egen  og 
deres  Familiers,  Hustruers  og 
Børns  Sikkerhed  og  Velfærd  i  Be- 
tragtning, saa  ville  de  overveie 
denne  vor  venskabelige  Auvarsel 
med  dyb  og  alvorlig  Eftertanke. 

Dersom  der  findes  en  Gnist  af 
Taknemmelighed  hos  dem,  ville 
de  ikke  forsætligen  styrte  et  Folk 
i  Borgerkrig,  som  rakte  dem  Un- 
derstøttelsens venskabeligeHaand 
i  Nødens  mørke  Time,  da  der  var 
Faa,  som  sagde:  Gud  hjælpe  dem. 
Vi  kunne  kun  sige  til  dem,  at  der- 
som de  vedblive  med  den  blinde 
Fremgangsmaade,  som  de  hidind- 
til have  fulgt,  og  oversvømme  Lan- 
det med  deres  Folk,  frygte  vi  for 
og  troc  fuldt  og  fast,  at  enøieblik- 
kelig  Borgerkrig    er   den  uund- 


gaaelige  Følge.  Vi  vide,  at  der 
gives  ikke  Nogen  iblandt  os,  som 
tørster  efter  det  Folks  Blod. 

Vi  paastaae  ikke  at  have  den 
mindste  Ret  til,  under  Beskyttelse 
af  Landets  Con  stitution  og  Love, 
at  udjage  dem  med  Magt.  Men  vi 
vilde  i  Sandhed  være  blinde,  der- 
som vi  ikke  forudsaae,  at  det  før- 
ste Slag,  som  gives,  maa  og  vil 
hurtigen  indvikle  ethvert  Individ 
i  en  Krig,  hvis  Følge  vilde  være 
Ødelæggelse,  Ulykke  og  Udryd- 
delse. Det  kommer  meget  lidt  an 
paa  hvorledes,  hvor  eller  ved  hvem 
Krigen  monne  begynde,  da  Øde- 
læggelsens Værk  begynder,  maae 
vi  alle  føres  afsted  at  Stormen,  el- 
ler knuses  under  densRaseri.  I  en 
Borgerkrig,  naar  vore  Hjem  er 
Skuepladsen,  paa  hvilken  der  feg- 
tes,  kunne  der  ikke  være  nogen 
Neutrale;  vi  maae  fægte  i  Selvfor- 
svar, lad  vore  Meninger  være  hvil- 
kesomhelst. 

Vi  ønske  Intet,  forlange  Intet, 
ville  Intet  have  fra  dette  Folk,  vi 
kun  bede  dem  for  deres  egen  og 
vor  Sikkerhed  at  tage  detmindste 
af  de  to  Onder.  De  fleste  af  dem 
ere  blottede  for  Jord,  have  blot 
lidt  Eiendom,  og  ere  nyligen  ind- 
vandrede til  dette  Land,  uden 
Slægtninger,  Venner  eller  dyre- 
bare Baand,  som  binde  dem  til 
dette  Land.  For  at  baade  de  og 
vi  kunne  undgaae  den  overhæn- 
gende Fare,  opfordre  vi  dem  til  at 
forlade  os,  da  deres  Afgrøde  er 
indhøstet,  deres  Forretninger  af- 
sluttede, og  de  have  gjort  enhver 
passende  Forberedelse  til  at  flyt- 
te. Dem,  som  have  40  Acres  af 
Jord,  unde  vi  gjerne  at  blive,  ind- 
til de  have  solgt  detudenTab,  om 
der  ogsaa  skulde  behøves  Aar 
dertil.  Men  vi  paastaae,  og  det 
paa  det  Eftertrykkeligste,  at  Ind- 
vandring ophører,   og  det  strax, 

eftersom  intet  Andet  kan  eller  vil 
for  et  Oieblik  stille  den  dybe  Op- 
hidselse, som  nu  saa  ulykkeligen 
oprører  vor  Commune. 

Dersom  Mormonerne  ville  føie 
sig  i  disse  vore  venskabelige  For- 
dringer, ville  vi  bruge  hele  vor 
Indflydelse  iblandt  vore  Medbor- 
gere for  at  hindre  dette  Onde  før- 
end det  er  for  seent;  men  om  de 
ringeagte  dem,  kunne  vi  ikke  lo- 
ve hverken  dem  eller  os  selv  en 
lang  Vedvaren  af  Fredens  ogEnig- 
hedens  Velsignelser. 

1)  Være  det  derfor  besluttet  af 
dette  Mødes  Medlemmer,  at  de 
betragte  den  nærværende  ulykke- 
lige Tilstand  i  vort  Land  med  Fø- 
lelser af  den  dybeste  Bekymring. 

2)  At  det  er  denne  Forsamlings 
faste  og  urokkelige  Overbevis- 
ning, at  medmindre  det  Folk,  som 
almindelig  kaldes  Mormoner,  vil 
indvillige  i  strax  at  standse  Ind- 
vandringen af  deres  Folk  til  dette 
Land,  og  tage  Forholdsregler  til 
selv  at  drage  ud  herfra,  er  en  Bor- 
gerkrig uundgaaelig. 

3)  At  en  Committee  af  Ti  be- 
skikkes til  at  forkynde  Lederne 
af  hiint  Folk  denne  Forsamlings 
Anskuelser,  og  indstændigen  at 
fremstille  for  dem  Rigtigheden  af, 
at  de  samtykke  i  disse  Forslag. 

4)  At  nævnte  Committee  be- 
staaer  af  Andrew  Robertson,  Mi- 


chael Arthur,  Littlebury  Sublet, 
John  Baxter,  James  M.  Hughes, 
W.  J.  Moss,  John  Bird,  Peter  Ro- 
gers, W.  T.  Wood  og  J.  T.  W. 
Thompson,  hvilke  skulle  møde  i 
Morgen  i  Hr.  Cowens  Huus,  og 
underhandle  med  Mormonerne, 
og  melde  for  denne  Forsamling, 
saa  snart  som  gjørligt  er,  Mormo- 
nernes Svar  paa  disse  Fordringer. 

5)  At  dersom  Mormonerne  ind- 
villige i  disse  Forslag,  ville  vi  an- 
vende ethvert  Middel  i  vor  Magt 
til  at  stille  Ophidselsen  iblandt  vo- 
re egne  Medborgere  og  faae  dem 
til  at  afvente  Resultatet  af  disse 
Forhandlinger. 

6)  At  det  er  denne  Forsamlings 
Mening,  at  de  nyligen  Indvandre- 
de afMormonerne  burde  tage  For- 
holdsregler til  strax  at  forlade  det- 
te County,  efters"om  de  ingen  Af- 
grøde har  i  Vente,  eller  Noget  at 
tabe  ved  at  fortsætte  deres  Reise 
til  et  venligere  Land. 

Paa  Forslag  af  W.  T.  Wood, 
blev  Udkasket  og  Beslutningerne 
eenstemmigen  antagne.  Være  det 
besluttet,  at  denne  Forsamling 
sluttes  indtil  næstkommende  Lø- 
verdag. 

John  Bird, 
Formand. 
John  F.  Doherty, 
Skriver, 
(Fortsættes). 


JBtunflinger. 


Hvorledes  man  skal  gjøre  et  Hjem  hyggeligt.  En  stor  Deel, 
—  ja  næsten  Alt  — ■  beroer  paa  en  Kone,  som  forstaaer  at  gjøre 
sin  Mands  Hjem  hyggeligt  og  til  et  Sted,  hvor  han  ønsker  at  være. 
Dette  er  sandt  om  alle  Classer  og  i  Særdeleshed  om  dem,  som 
ikke  have  meget  af  denne  Verdens  Gods.  Hvor  forskjelligt  seer 
ikke  et  Værelse  ud,    hvor  der  er  Reenlighed  og  Orden  og  enhver 

Ting  paa  sit  Sted,  fra  eet,  hvor  der  er  Smuds  og  Uorden!  Reen- 
lighed  og  Orden  koster  dog  ofte  mindre  end  Smuds  og  Uorden. 
Hvor  snart  en  Mand  mærker,  om  hans  Hjemkomst  fra  sine  For- 
retninger er  en  Begivenhed,  som  forventes  med  Glæde,  og  om 
enhver  Ting  er  saaledes  ordnet,  at  det  byder  ham  velkommen  og 
bidrager  til  hans  Hygge. 

\  ink  til  Husfrue?'.  Tillad  aldrig  Barn  at  fordre  Tjeneste 
af  Andre,  naar  de  kunne  udføre  det  selv.  En  nøiagtig  Iagttagelse 
af  denne  Regel  vil  vorde  af  uberegnelig  Gavn  for  dem  i  hele 
deres  Liv. 

Lydighed  hos  Høm.  Det  er  usigeligt  hvilken  Velsignelse 
det  er  for  et  Barn,  og  hvad  det  forebygger  Ulykke  og  meget 
Ondt  i  Fremtiden,  at  det  tidligen  bliver  lært  absolut  Lydighed; 
der  maa  ikke  være  nogen  Nølen  eller  Spørgen  hvorfor,  men  hvad 
en  Moder  siger,  maa  med  eet  adlydes.  Den  unge  Qvist  er  let  at 
bøie,  men  erindre,  at  den  med  Aarene  bliver  haard,  og  Du  vil 
bryde  den  af,  førend  Du  kan  bøie  den.  Lidt  FastEed  i  din  Frem- 
gangsmaade  fra  Begyndelsen  af  vil  spare  Dig  for  mange  Aars 
Sorg.  Medens  Du  fordrer  Lydighed,  maa  Du  dog  vogte  Dig  for, 
at  Du  ikke  opirrer  Barnet,  eller  frister  det  til  Ulydighed  ved  ufor- 
nuftige og  taabelige  Befalinger.  „Opirrer  ikke  Eders  Børn  til 
Vrede;"  og  naar  det  er  nødvendigt  at  straffe  dem,  see  til,  at  det 
aldrig  gjøres  med  Heftighed  og  Vrede,  men  som  en  Pligt. 


N  o  i  i  c  e. 

Vi  have  nu  Orson  Pratts  nyeste  Skrifter:  Sand  Tro,  sand 
Omvendelse  osv.  paa  Engelsk,  8  Ark  eller  Hefter,  og  vi  anbefale 
samme  til  de  Ældste  og  de  Hellige ;  Prisen  er  8  Sk.  pr.  Hefte ; 
ligeledes  have  vi  Pearl  of  great  Price',  og  Compendium  paa  En- 
gelsk, indeholdende  en  Samling  af  Beviser  for  Rigets  Evangelium, 
tagne  fra  Bibelen,  Mormons,  Pagtens  Bog,  og  de  øvrige  Aaben- 
baringer  og  inspirerede  Skrifter;  Prisen  er  8  Mk.  Værket  er  af 
særdeles   Gavn  for  de  Ældste. 

Ligeledes  ere  vi  nu  færdige  med  Oversættelsen  af  oven- 
nævnte Værk  af  Orson  Pratt;  og  den  dan?ke  Titel  paa  samme  er: 
Evangeliets  sunde  Grundsætninger. 

Indhold: 

Første  Capitel:  Sand  Tro. 
Andet  Capitel:  Sand  Omvendelse. 
Tredie  Capitel:  Vand-Daaben. 
Fjerde  Capitel:  Den  Hellig-Aand. 

Femte  Capitel:  Aandelige  Gaver. 
Sjette  Capitel:  Nødvendigheden  af  Mirakler. 
Syvende  Capitel:  Det  almindelige  Frafald. 
Ottende  Capitel:  Guds  Rige  i  de  sidste  Dage. 

Bogen  er  9  Ark  stor  og  sælges  indbunden  for  3  Mk.  8  Sk. 
i  Parti  og  4  Mk.  enkeltviis.  Behag  at  reqvirere.  Vi  have  ikke 
nødig  at  anbefale  dette  Værk;  Forfatterens  Navn,  hans  Stilling  i 
Jesu  Christi  Kirke  og  foregaaende  Værker  ere  tilstrækkelige  An- 
befalinger. Enhver  uhildet  Læser  vil  ved  denne  Bog  faae  et  klart 
Begreb  om  Jesu  Christi  Evangelium  og  sammes  Grundsætninger, 
saaledes  som  de  fremsattes  fordum  af  Jesus  og  hans  Apostler,  og 
saaledes  som  de  atter  ere  gjengivne  til  Jorden,  og  nu  med  den 
rette  Fuldmagt  og  Myndighed  forkyndes  af  Jesu  Christi  Kirkes 
sidste  Dages  Apostler,  Propheter  og  Ældste,  som  et  „Vidnesbyrd 
for  alle  Stammer,  Tungemaal  og  Folk,  førend  Enden  paa  den 
ugudelige  Verden  kommer."  Derfor  indsamles  Guds  Folk  og  for- 
beredes til  Messiæ  anden  herlige  Tilkommelse,  at  de  kunne 
bestaae  og  være  bevarede,  medens  Straffedommene  udgydes  over 
de  Ugudelige  og  Vantroe,  som  ikke  annamme  Evangeliet  og  ville 
indsamles  med  Guds  Folk. 


Indbetalte  Bogpenge. 

N.  Adler 50  Rd.  -  Mk.  -  Sk. 

A.  Granbeck 9  _  3  _  8  — 

S.  Gudmundsen 12  —  -  —  -  — 

P.  Pedersen 25  —   -  —  -  — 

A.  Weiby       .,.40 — 

R.  Mikkelsen 45   —  -  —  -  — 


Summa  181  —  3  —     8    — 


Indhold. 


Side 

Guds  Regjering  (fortsat)     273. 

Redaktiunsbeinæ  rkninger 27y. 

Joseph  Smiths  Lcvnetsbjb    (fortsat)  282. 


Side. 

Blandinger     286. 

Notice   [-♦ 287. 


„Skandinaviens  Stjerne"  udkommer  den  1ste  og  15de  i  hverMaaned  ogfaaes 
paa  Conioiret  i  Lorentzens  Gade  ftr.  504,  A.  5  Stuen  tilvenstre  og  paa  alle  konge- 
lige Postcontoirer. 

Udgivet  og  forlagt  af  Hector  C.  Haight. 

Trykt  hos  F.  E.  B  er  din  g. 


